SARL-NUUS SONDAG 22 FEBRUARIE 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans, en om (08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink, koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (Naam en Roepsein), op 145,725 MHz vanuit Pretoria, met her- 
leidings op 28,325, 14,235, 10,180, 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


In die nuus vandag; 

AANSPRAAK GEMAAK OP EERSTE 4 METER AMA-KONTAK 
SUMBANDILASAT WORD VANAAND OP DIE INTEGNET BESPREEK 
LIDMAATSKAP BEREIK DIE 1 AOO-MERK 


WÊRELD AMATEURRADIO-DAG GAAN FOKUS OP NOODKOMMU- 
NIKASIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


AANSPRAAK GEMAAK OP EERSTE 4 METER AMA-KONTAK 


Andy Kissack, GDOTEP, op die eiland “Isle of Man”, glo dat sy (AMA) aard- 
maan-aardkontak met Willem Badenhorst, ZS6WAB, op 4 meter kan `n eerste 
wees. Newsline rapporteer dat dit `n wêreldrekord op 4 meter kan wees. 


Andy noem op sy webwerf dat nê toetse wat hy en GDAGNH in 2006 gemaak 
het, hy `n geskikte stasie gekry om `n AMA-kontak op 4 meter mee te maak. 
Op grond hiervan, het Andy en Willem op Vrydagaand 13 Februarie probeer 
om `n AMA-kontak te bewerkstellig. (Ongelukkig het die mas-gemonteerde 
send /ontvangsrelê nie gewerk nie, weens nattigheid in die relê. 


Hulle tweede poging was op die oggend van 15 Februarie. Om 00:38 UTG het 
die maan sigbaar geword by Andy se stasie en om 01:34 het hy die eerste eggo 
van die maan terugontvang. Sowat `n minuut later het Andy en Willem, wat 
beskou word as die wêreld se eerste 4 meter AMA-kontak gemaak. Hulle het 
die lae-ruis JT65-digitale modus gebruik. Vir foto s van die @OSO, gaan kyk op 
www.gdOtep.com. 


JT65 is 'n digitale protokol bedoel vir amateurradiokommunikasie met uiters 
swak seine. Dit is ontwerp om aard-maan-aard (AMA)-kontakte te optimaliseer 


op die BHE-frekwensies en te voldoen aan die bestaande standaarde en prose- 
dures vir sulke OSOs. JT65 het fout-herstellende kenmerke wat dit baie kragtig 
maak selfs met seine wat te swak is om te hoor. 


SUMBANDILASAT WORD VANAAND OP INTEGNET BESPREEK 


Vanaand, Sondag 22 Februarie, vanaf 19:30 is die onderwerp van bespreking op 
INTEGNET, SumbandilaSat en die amateurradio-loonvrag. Sluit aan by die 
ontwerpers en bouers vir `n opdatering van wat u kan verwag nd, die lanser- 
ing wat geskeduleer is vir 25 Maart 2009. Dr Gert-Jan van Rooyen gaan die 
sagteware-gedefinieerde transpondeerder bespreek en hoe dit by die amateur- 
loonvrag geintegreer word. Daar is `n reeks skyfies beskikbaar wat van die 
ARMI-bladsy op www.sarl.org.za afgelaai kan word, klik op “Publications” en 
kies “ARMI”. 


SA AMSAT-president Dave Long, ZS5FR, sal deelneem aan die bespreking en 
wil graag u insette hoor oor wat in die volgende projek ingesluit moet word. 


LIDMAATSKAP BEREIK DIE 1 AOO-MERK 


Hierdie week het die SARL-lidmaatskap die 1 4JO-merk bereik en is op pad na 
die volgende teiken van 1 450. As u nog nie die belangrike stap geneem het 
om by die SARL aan te sluit nie en ondersteuning te gee aan die ontwikkeling 
en die toekoms van amateurradio nie, maak nou so. Besoek www.sarl.org.za en 
klik op “Membership” vir besonderhede. Die verhoging in lidmaatskap toon `n 
8,1%-groei teenoor verlede jaar. 


Hierdie week heet ons die volgende nuwe lede welkom en wens hulle `n lang 
verbintenis met die SARL toe tot wedersydse voordeel: 


Simon Cammies, G3VNT; B.E. Johnson, ZRIBEJ; Fred Ziss, ZR1FZ; David E 
Pieterse, ZRIDEP; Rory Bruins, ZRIRBR; Paul Johnson, ZS1BR; John Green, 
ZS1GOM; Okko de Jameer, ZS10KO; Owen Penberthy, ZS1JN; Mathias Tolken, 
ZU1MT; Angela Tolken, ZU1YZ; Karel Reyneke, ZU3K; Albie Gibson, ZS4A7; 
André de Jong, ZR5AKG@; Timothy Schoeman, ZR5TIM: Reginald Llewellyn, 
ZSSREG; Hennie Stander, ZR6STI, en Doryn L Jolly, ZR6JO. 


WÊRELD-AMATEURRADIODAG FOKUS OP NOODKOMMUNIKASIE 


Die IARU het vanjaar se wêreld-amateurradiodag op 18 April aan noodkommu- 
nikasie toegewys. Dié dag is 'n Saterdag wat dit ideaal maak om vir die publiek 
van Suid-Afrika te wys waaroor amateurradio gaan en te fokus op die gemeen- 
skapsdiens wat radioamateurs aan die publiek verleen. Luister na die Ham- 
netverslag op Amateur Radio Mirror International later vanoggend, of besoek 
www.sarl.org.za, klik op “Activities” en kies “HAMNET” vir `n oudio-opname 
of gedrukte weergawe. 


PIC-KURSUSDEELNEMERS KAN 'N ONTFOUT-MIKROSKYFIE WEN 


As u bespreek het en deelgeneem het aan een van die SARL se PIC-kursusse, 
word u genooi om deel te neem aan 'n kompetisie waarin een gelukkige persoon 


'n ontfout-mikroskyfie (“Microchip debugger”) kan wen. Vir volle besonderhede 
hoe om deel te neem, besoek die RTA-bladsy op www.sarl.org.za. Die sluitings- 
datum vir inskrywings is 20 Maart 2009. Slegs persone wat `n SARL-PIC-kursus 
bygewoon het mag deelneem. Volg die aanwysings op die webwerf. 


IARU- STREEK 1-UITVOERENDE KOMITEEVERGADERING 


Die Uitvoerende Komitee van IARU-Streek 1 hou hul eerste vergadering 
van Vrydag 27 Februarie tot Maandag 2 Maart 2009 by `n hotel by die 
Heathrowlughawe in Londen. Die UK sal benewens die verskeie verslae wat 
hanteer moet word, ook kyk na `n strategieplan vir die streek vir die volgende 
drie jaar. 


KOMPETISIENUUS 


Volgende Sondag, 1 Maart, is die populêre SARL Hamnet-40 meter-gesimuleerde 
noodkommunikasiekompetisie op die lug vanaf 14:00 tot 16:00 SAT. Dit is `n 
foon-alleenkompetsie. `n R$-verslag en `n reeksnommer, wat bepaal word deur 
die klas van deelname, word uitgeruil. Rig `n veldstasie op of raak mobiel 
en neem deel aan die kompetisie. Lees die volledige reëls in die 2009 SARL- 
kompetisieboek. 


Die eerste been van die SARL BHF-/UHF-kompetisie word oor die naweek van 
21 en 22 Maart 2009 gehou. 


Die sluitingsdatum vir die HF-Velddagkompetisielogstate is om middernag op 
Maandag 2 Maart. Logstate kan gestuur word aan hfcontests@netactive.co.za 
of per slakkepos aan Posbus 12104, Brandhof, 9324. Lees paragrawe 4 en 5 van 
die Algemene Reëls voordat u die logstate versend. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees. Die voorspelde effektiewe sonvlektelling sal gedurende die komende 
week minder as 5 wees. 


15 en 20 m is die beste keuse vir DX met moontlike 15- en 20 m-openinge na 
Indië vanaf 14:00 SAT. Kontakte met Nieu-Seeland gaan uitdagend wees. Om 
08:00 is daar moontlike 20 m-openinge na Australië. Kontakte met Peru is 
onwaarskynlik. 


Brasilië kan waarskynlik op 15 m vanaf 14:00 en 20 m vanaf 19:00 gewerk word. 
Vanaf ongeveer 16:00 is daar moontlike kort, swak 15 m-openinge na Europa, 
wat deur kort 20 m-openinge gevolg gaan word. Kontakte met die VSA se 
Ooskus is op 15 m vanaf 18:00 moontlik en om 22:00 kan 20 m ook oopmaak. 
10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 


byvoorbeeld tussen Z$5 en ZS6, te lewer. 30 m sal gedurende die middel van die 
dag goeie resultate tussen ZS6 en ZS1 lewer. Selfs 20 m ontwaak voor oggendtee. 
Saans is 80 m die beste keuse. Met die somer hier kan die donderstorms en 
statiese ontladings uitdagende toestande skep. 


Onthou dat hierdie net `n voorspelling is en dat HF u steeds aangenaam kan 
verras. Skakel u stel aan, luister en roep CO om seker te maak dat u deel van 
die opwinding is. 


Besoek gerus www.spaceweather.co.za vir meer inligting. 
Ten slotte: 
DAGBOEK VAN GEBEURE 


1 Maart HAMNET 40-meterkompetisie; ?2 Maart Sluitingsdatum vir 
Velddaglogstate; 7 Maart PARK Megasnuffelmark; 14 en 15 Maart RSGB- 
Gemenebeskompetisie; 20 Maart Sluitingsdatum vir SARL-PIC-kompetisie; 21 
Maart BACAR-lansering; 21 en 22 Maart SARL se BHF-/UHF-kompetisie; 
18 April Wêreldamateurradiodag, en 24 - 26 April SARL se Nasionale 
Konvensie in Kaapstad. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook `n 
PODCAST-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op ARMI en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel, en deur Jannie, ZRGPHD, geredigeer is. 


Dankie dat u geluister het. 73. 


